בריטיש איירווייז

[שמאל|ממוזער|250px|[איירבוס A319 של החברה בנמל התעופה הבינלאומי ציריך קלוטן]]
[שמאל|ממוזער|250px|[איירבוס A319 של החברה בנמל התעופה ברלין טגל]]
[שמאל|ממוזער|250px|מטוסי החברה ב[נמל התעופה הית'רו]]
[שמאל|ממוזער|250px|[בואינג 747-400 של החברה בצביעת Oneworld המטוסים יצאו משירות]]
**בריטיש איירווייז** (באנגלית: **British Airways,** ידועה גם בקיצור **BA**) היא חברת הדגל הלאומית של הממלכה המאוחדת. בסיסה העיקרי הוא נמל התעופה הית'רו השוכן במערב לונדון. זוהי חברת התעופה הבריטית השנייה בגודלה בבריטניה, לפי כמות הנוסעים וגודל צי המטוסים, אחרי איזיג'ט.

בריטיש אירווייז הוקמה כתוצאה מאיחוד של ארבע חברות תעופה בריטיות, שתיים בנילאומיות ושתיים אזוריות, ב-31 במרץ 1974. בשנת 1987 החברה הופרטה כחלק ממדיניות ההפרטות של הממשלה השמרנית באותה התקופה. עד שנת 2012 בריטיש אירווייז רכשה עוד ארבע חברות בריטיות ובכך הפכה לשחקן דומיננטי בעולם התעופה האירופי.

בשנת 2011 אוחדה בריטיש אירווייז עם החברה הספרדית איבריה והקימה חברת-אם משותפת של שתי החברות הנקראת International Airlines Group. חברת העל נסחרת בבורסה הלונדונית.

בריטיש איירווייז חברה בברית חברות התעופה Oneworld והייתה ממקימיה הראשונים, ביחד עם אמריקן איירליינס, קת'אי פסיפיק, קוואנטס וקנדיאן איירליינס.

## תולדות החברה
שורשיה של בריטיש איירווייז נעוצים במרץ 1924, עם הקמתה של חברת אימפריאל איירווייז, אשר היוותה איחוד של מספר חברות קטנות יותר ששירתו את האימפריה הבריטית. בשנת 1935 הוקמה חברת תעופה נוספת אשר היוותה איחוד בין חברות תעופה קטנות יותר ונקראה . בשנת 1939 הולאמו שתי החברות ומוזגו תחת השם BOAC, חברה חדשה שחולקה למספר חטיבות נפרדות.

בשנת 1972 אוחדה BOAC על כל חטיבותיה עם ״נתיבי אוויר בריטיים אירופיים״ (British European Airways), קמבריאן איירוויז ונורת׳איסט איירליינס. ב-1974 החברה מותגה באופן רשמי כמקשה אחת, בריטיש איירווייז.

בפברואר 1987, כחלק מהמדיניות הכלכלית השמרנית של ממשלת בריטניה בראשות מרגרט תאצ'ר, הופרטה בריטיש איירווייז והחלה להיסחר בבורסה לניירות ערך בלונדון.

במהלך 2001 נקלעה החברה למשבר עקב ירידה בכמות הנוסעים העסקיים בעקבות התפוצצות בועת הדוט-קום, תחרות גוברת עם חברות תעופה זולות, שנגסו בנתח השוק האירופי שלה, ועם תחרות קשה בשוק הטיסות הטרנס-אטלנטיות המהווה מקור הרווח העיקרי שלה. המשבר החריף בעקבות פיגועי 11 בספטמבר והחברה נאלצה לקצץ קווי טיסה ולפטר עובדים. ב-7 באוקטובר 2001, דיווח העיתון "סאנדיי טיימס" כי החברה נותרה עם מזומנים ל-5 חודשי פעילות בלבד.

בשנת 2003 חזרה להרוויח, לאחר פיטורי 13 אלף עובדים, אך מיד שוב נקלעה לקשיים, עקב פריצת מגפת הסארס וירידה בתנועת הנוסעים.
### מיזוג עם איבריה
בסוף 2007 הגישה לראשונה בריטיש איירווייז הצעת רכש לחברת התעופה הלאומית של איבריה, במקביל להצעה של מתחרה של קבוצת חברות השקעה, אך נסוגה עקב התנגדות של מספר בעלי מניות. בקיץ 2008 שוב פתחו במגעים על מיזוג. בנובמבר 2009 חתמו החברות על מזכר הבנות על מיזוג, אשר ייצר את חברת התעופה השלישית בגודלה בעולם, עם הכנסות שנתיות של כ-22.4 מיליארד דולר באותה עת. באותה תקופה סבלה החברה מהפסדים כבדים עקב המשבר הכלכלי העולמי.

ב-8 באפריל 2010 נחתם רשמית הסכם המיזוג בין בריטיש איירווייז ואיבריה לחברת-אם אחת, International Airlines Group. ביולי 2010 הרשות להגבלים עסקיים של האיחוד האירופי אישרה את המיזוג, ובנובמבר 2010 אישרו אותו בעלי המניות של שני החברות. המיזוג הושלם במהלך 2011, אך בריטיש איירווייז ואיבריה שמרו על שמם ועל המותג העצמאי שלהן. כחלק מההסכם, הופסק המסחר של מניות בריטיש איירווייז בבורסה הלונדונית, והחל מסחר בחברת האם IAG.

באוקטובר 2019 בריטיש איירווייז התחייבה להפסיק כליל פליטות פחמן עד שנת 2050, הוחהל בפעילות של קיזוז פחמן. 

מגפת נגיף הקורונה העולמית שהחלה בדצמבר 2019, גרמה לירידה חסרת תקדים בתנועת הנוסעים הבינלאומית וכתוצאה מכך הביאה לפגיעה קשה בחברות התעופה העולמיות, ביניהן בריטיש איירווייז. ב-28 באפריל 2020 החברה הכריזה על תוכנית פיטורים של כ-12 אלף עובדיה ועל האפשרות שלא תחדש את טיסותיה מנמל התעופה גטוויק בלונדון. ביולי אותה שנה, החברה הודיעה על הקדמת הוצאתם משירות של כל 30 מטוסי הבואינג 747-400 שהיא מפעילה. במקור מטרת החברה היא להוציא את כלל המטוסים מדגם זה משירות, עד שנת 2024, שבגלל צריכת הדלק הגבוהה שלהם הפכו לא כלכליים.
## צי המטוסים
צי המטוסים של החברה נכון לינואר 2021:

### מטוס הקונקורד
בריטיש איירווייז, יחד עם אייר פראנס, הפעילה את מטוס הקונקורד העל-קולי הראשון החל משנת 1976. הטיסה הראשונה בוצעה בין נמל התעופה הית׳רו לבחריין. ב-26 במאי 1976 בוצעה הטיסה העל-קולית הראשונה בין לונדון לוושינגטון וב-22 בספטמבר 1977 גם ניו יורק הצטרפה לרשימה, עם טיסות לנמל התעופה קנדי. עם התרסקותו של מטוס קונקורד של אייר פראנס ביולי 2000, והירידה החדה בכמות הנוסעים לאחר פיגועי 11 בספטמבר, ב-24 באוקטובר 2003 בוצעה הטיסה המסחרית האחרונה של מטוס הקונקורד, בין ניו יורק ללונדון.
## חברות בת
* BA סיטיפלייר

## פעילות החברה בישראל
עד לתחילת מלחמת חרבות ברזל החברה הפעילה שתי טיסות יומיות בין לונדון היתרו לנתב"ג. הטיסות בוצעו על ידי מטוסי האיירבוס 350 ומטוסי הבואינג 787.

בין אפריל לספטמבר 2024, החברה חזרה להפעיל טיסה יומית אחת בין לונדון לתל אביב, כאשר בטיסה לישראל המטוס היה עוצר בלרנקה לשם החלפת צוות האוויר, כדי שהחברה לא תצטרך להלין אותם בישראל. הטיסות מבוצעות במטוסים מדגם איירבוס A321NEO. החברה חזרה לטוס לתל אביב ב 26 באוקטובר 2025 במתכונת של טיסת לילה יומית, בהמשך צפויה החברה להחזיר גם את טיסת היום ולבצע 2 טיסות יומיות בקו. הטיסות מופעלות במטוסי אירבס A321NEO.

## קישורים חיצוניים

* 

* 
*  מדיה וקבצים בנושא בריטיש איירווייז באתר Airliners.net
* בריטיש איירווייז - מדיניות צ'ק אין ומטען, הנחיות מיוחדות.

## הערות שוליים

*
קטגוריה:חברות תעופה לאומיות
קטגוריה:חברות תעופה בריטיות
קטגוריה:Oneworld